قوزئی قیبریس تورک جمهوریتی'نین باشکند لفکوشا "کودتا‌یا قارشی دموکراسی‌یه دستک میتینگی" تشکیل ائدیلدی.
کودتا تلاشینی قیناماق و تورکیه خالقی‌نین یانیندا اولوندوغونو گؤسترمک هدفیله سارای اؤنو میدانیندا تشکیل ائتدیگی میتینگه، قوزئی قیبریس تورک جمهوریتی باش ناظیری حسین اؤزگورگون، قوزئی قیبریس تورک جمهوریتی باش ناظیر کؤمکچی‌سی سردار دئنکتاش، قوزئی قیبریس تورک جمهوریتی‌نین 3. پرزیدنتی درویش اروغلو، باش ناظیر کؤمکچی‌سی توغرول تورکئش، تورکیه‌نین لفکوشا سفیری دریا کانبای ایله چوخ سایدا سیویل تشکیلات‌لاری نماینده‌سی قاتیلدی.
توغرول تورکئش، تخمینن 10 مین نفرین قاتیلدیغی میتینگده، پرزیدنت رجب طیب اردوغانین مساژینی اوخودو.
مساژیندا، تاریخیمیزدکی بو ان آلچاق، ان خائین ان حیله‌گر کودتا تلاشی‌نین عینی زاماندا بیر ترور سالدیریسی و ایشغال تشببوسو اولدوغونو ایفاده ائدن پرزیدنت اردوغان، میللتین اینانجی، اوره‌گیله، جسارتیله گله‌‌جگینه صاحب چیخا‌راق، کودتایا تشببوس ائدن فتونون فورما‌لی ترورچولارینا کئچید وئرمدیگینی قید ائتدی.
او گئجه جان‌لاری باهاسینا کوچه‌لره و میدان‌لارا قاچان؛ سیلاح‌لارین، تانک‌لارین، هلیکوپتر‌لرین اوچاق‌لارین قارشی‌سینا قورخما‌دان تیکیلن میللتین، بو دونیایا نومونه اولا‌جاق بیر دوروش سرگیلدیگینی ایفاده ائدن پرزیدنت،
"دموکراسی‌نین، حاق و آزادلیق‌لارین حقوق دولتی‌نین نئجه قوروناجاغینی گؤرمک ایسته‌ین‌لر 15 ژوئیه گئجه‌سی تورکیه‌ده یاشانان‌لارا باخما‌لی‌دیر. قوزئی قیبریس تورک جمهوریتی‌نده یاشایان سیز قارداش‌لاریمین اورک‌لری و دعا‌لاری ایله او گئجه‌دن بری بیزلرین یانیندا اولدوغونو چوخ یاخشی بیلیریک. اؤلکه‌میزین فتو ایله اوزانتی‌لاری ایله موباریزه‌سینده قوزئی قیبریسلی قارداش‌لریمیزین لازیم اولان دستگی ان گوجلو درجه وئره‌جک‌لرینه اینانیرام. "دئدی.
باش ناظیر بینا‌لی ییل‌دیریم دا میتینگه ویدئو کونفرانس اوصولویلا قاتیلا‌راق قیبریس خالقینا تشککور ائتدی.
باش ناظیر ییل‌دیریم، فتوالله‌چی ترور تشکیلاتی پارالل دولت یاپیلانماسی (فتو / پ.د.ی)'نین 15 ژوئیه‌ده کودتا تلاشی‌نین، میللتین گله‌جگینه صاحب چیخماسی ایله باشاریسیزلیغا اوغرادیغینی سؤیله‌دی.
ییل‌دیریم،
"خالقین گوجو قالیب گلمیش‌دیر. خصوصیله قوزئی قیبریسلی قارداش‌لاریمیزه بیز میننتدارلیغیمیزی چات‌دیریریق. عینی دویغولاری بیزلرله پایلاشدیق، عینی آغری‌لاری یاشادینیز. حادثه‌نین ایلک آنین‌دان اعتباراً گؤزونوز قولاغینیز تورکیه‌ده اولدو. بیزه 'نه لازیمسا حاضیریق مساژینی گؤندردینیز. قیمت‌لی باش ناظیر قارداشیم حسین بی تورکیه‌'‌یه گلدی و بیزیمله همرای‌لیگینی گؤستردی. "دئدی.
ییل‌دیریم،
"ایشده قارداش‌لیق بئله اولور. چتین گونده آیدین اولار. سیز ده بونو ائتدینیز و بیر دفعه داها آنا وطنله یاورو وط‌نین ات ایله دیرناق کیمی اولدوغونو بوتون دونیایا گؤستردینیز. تورک میللتی آدینا تشککور ائدیریک." شکلینده دانیشدی.
ییل‌دیریم،
"بو حادثه نئجه تورکیه‌ده پارتیی فرقی گودمه‌دن 79 میلیونو بیرلشدیردیسه، بایراغینی آلان هر کس میدان‌لاردا دموکراسی کئشیگینه باشلادیسا، قیبریس‌ده ده عینی شئی اولدو. بوتون رنگ‌لر، بوتون فرق‌لی فیکیرلر، بوتون سیاسی فرق‌لی‌لیک‌لر بیر طرفه بوراخیلا‌راق هر کس میدان‌لارا قاچدی. بایراغیمیز، دیلیمیز ، دینیمیز بیر، بیز آیری یئرلرده یاشاساق دا عینی میللتیک. هئچ ناراحات اولمایین، قیبریسین ده باشینا عینی شئی‌لر گلمه احتیمالی اولسا، بیلین کی درحال یانی باشیندا، شاه دامارینیزدان داها یاخین تورکیه وار. " شکلینده دانیشدی.
